# Αλέξια

### Από τη Βικιπαίδεια, την ελεύθερη εγκυκλοπαίδεια

Εικόνα:Alexiaesc.jpg
Η Αλέξια κατά τη διάρκεια της ερμηνείας του τραγουδιού "Άσπρο Μαύρο" που εκπροσώπησε την Κύπρο στο διαγωνισμό τραγουδιού της Eurovision στις Βρυξέλλες το 1987

Η Αλέξια Βασιλείου είναι Κύπρια τραγουδίστρια. Γεννήθηκε στις 5 Φεβρουαρίου στην Αμμόχωστο της Κύπρου οπου και έζησε τα παιδικά της χρόνια ως τον Αύγουστο του 1974 που η τουρκική εισβολή ανάγκασε την οικογένεια της και χιλιάδες Ελληνοκύπριους να γίνουν πρόσφυγες μετακινούμενοι στο Νότο της χώρας.

1964 – Η Αλέξια γεννιέται στην Αμμόχωστο της Κύπρου στις 5 Φεβρουαρίου. Απο μικρή ξεκινάει μαθήματα κλασικού τραγουδιού και πιάνου.

1981 – Πρώτη εμφάνιση της Αλέξιας στην Eurovision , σε πολύ νεαρή ηλικία, ως μέλος του συγκροτήματος Island , που διαγωνίστηκε εκπροσωπώντας την Κύπρο και κατάφερε να κερδίσει την 6η θέση με το τραγούδι «Μόνικα» του Δώρου Γεωργιάδη.

1981 – 1985 Σπουδές στο περίφημο Berklee College of Music της Βοστόνης, με καθηγητή τον παγκοσμίου φήμης vibraphonist Gary Burton.

Κατά την διάρκεια των σπουδών της ήταν μέλος μιας Γκόσμπελ Χορωδίας, ενώ κατά τη διάρκεια του τελευταίου της έτους, προτάθηκε από το πανεπιστήμιο - χωρίς οντισιόν και συμμετείχε σε 2 συναυλίες του Chick Corea και της Gayle Moran.

1984 – η Αλέξια επιλέγεται από την CBS και συμμετέχει στο δίσκο «I am Siam», όπου ερμηνεύει το ομώνυμο τραγούδι, γραμμένο από τον Brian Rotchschild. Το « I am siam » κάνει μεγάλη επιτυχία και είναι για 6 μήνες top air play σε ραδιοφωνικούς σταθμούς Νέας Υόρκης και Βοστόνης, ενώ το αλμπουμ είναι στο Τοπ – 100 του Αμερικανικού Billboard.

1985 – Μετά την αποφοίτησή της από το Berklee College Of Music, η Αλέξια διδάσκει σολφέζ, μουσικολογία και ακουστική ανάλυση στο Boston Community Center , και παράλληλα παρακολουθεί μαθήματα Voice Therapy από τον διάσημο δόκτορ Blair Mc Closky.

Αργότερα, μετακομίζει στην Νέα Υορκη και συμμετέχει σε διάφορα μουσικά γκρούπ κάνοντας ζωντανές εμφανίσεις. Είναι ενεργό μέλος 5 συκγκροτημάτων και τραγουδάει σε τζαζ κουαρτέτα αλλά και σε ποπ και ροκ μπάντες! Εμφανίζεται σε μεγάλα κλαμπ του Μανχάταν και συνεργάζεται με μπάντες του Φρέντυ Τζάκσον και της μαύρης ντίβας Ρομπερτα Φλάκ.

1987 – Συμμετέχει στο διαγωνισμό της Eurovision, εκπροσωπώντας την Κύπρο με το τραγούδι «Άσπρο Μαύρο», του Άντρου και της Μαρίας Παπαπαύλου, κερδίζοντας την 7η θέση. Το τραγούδι ξεπερνά τις 250.000 πωλήσεις στις χώρες της Σκανδιναβίας και αυτό είναι η κύρια αιτία που μετακομίζει στην Ελλάδα και κάνει τον πρώτο της προσωπικό δίσκο με τίτλο «Αλέξια» σε μουσική Κώστα Χαριτοδιπλωμένου και στίχους Γιώργου Μίτσιγκα. Το άλμπουμ 'ΑΛΕΞΙΑ' έχει ρεκόρ πωλήσεων για πρωτοεμφανιζόμενο καλλιτέχνη (200.000 αντίτυπα) και η Αλέξια δημιουργεί μια νέα μοντέρνα ποπ σκηνή στην Ελλάδα, ανοίγοντας το δρόμο και σε άλλες ερμηνέυτριες να κάνουν καριέρα.

1989 – Κυκλοφορεί το δεύτερο άλμπουμ με τίτλο «Ένα δύο τρία» και γίνεται χρυσό. Πρόκειται για ένα ποπ δίσκο με πρωτότυπο, καθαρά ευρωπαϊκό ήχο και τα τραγούδια έχουν την υπογραφή του Christian Leibl, του Θοδωρή Παπαδόπουλου, της Βίλλυς Σανιάνου κ.α

1990 – Η επιτυχία συνεχίζεται με τον δίσκο «Έλα μια νύχτα» σε μουσική Κώστα Χαριτοδιπλωμένου και στίχους Γιώργου Μίτσιγκα ξανά. Την ίδια χρονιά η Αλέξια συμμετέχει σε καμπάνιες κατά των ναρκωτικών με συναυλίες σε όλη την Ελλάδα και σε πολλά από τα σχολεία της χώρας.

1991 – Παίρνει το πρώτο βραβείο για την Ελλάδα στο Διαγωνισμό Eurosong, με το τραγούδι «Έλα να δεις». Η μουσική είναι της Λουκίας Γιαβάσογλου και οι στίχοι της Λουκίλας Καρερ, ενώ διευθυντής ορχήστρας είναι ο Μίμης Πλέσσας.

1992 – Είναι η πρώτη Ελληνίδα τραγουδίστρια που πρωταγωνιστεί σε διαφημιστικό κλιπ για γνωστό αναψυκτικό, μια μεγάλη παραγωγή ανάλογη εκείνων του εξωτερικού. Το τραγούδι που ακούγεται στη διαφήμιση είναι το «Ξυπνάει ο άλλοςμου εαυτός», μια σύνθεση του Γιώργου Αλκαίου και της Αναστασίας Μουτσάτσου.

1992 Σεπτέμβριος – Κυκλοφορεί το τέταρτο άμπουμ της καριέρας της με τίτλο «Νερομπογιές». Στο δίσκο αυτό η Αλέξια ωριμάζει και ερμηνευτικά και σε επιλογή τραγουδιών, και ταυτόχρονα τολμά και προτείνει ένα αλλιώτικο ρεπερτόριο για το είδος που είχε ταυτιστεί στο ξεκίνημά της. Στο δίσκο υπάρχει ένα τραγούδι αφιερωμένο στην Κύπρο σε μουσική και στίχους Κώστα Τουρνά και είναι η πρώτη Κύπρια τραγουδίστρια που ερμηνεύει κομμάτι για την χώρα της. Τα υπόλοιπα κομμάτια, αναμεσά τους και η μεγάλη επιτυχία «Μάτια μου» , υπογράφουν ο Σπύρος Πάζιος, η Τασούλα Θωμαϊδου, ο Στάυρος Λάντσιας.

1993 – «Η Αλέξια ερμηνεύει τα Κλασικά» σε ένα διπλό δίσκο, μια τολμηρή ιδέα, με περιεχόμενο παλιά ελαφρά τραγούδια που έχουν γραφτεί από το 1939 ως το 1968, ένα ρεπερτόριο κλασικό με την υπογραφή μεγάλων δημιουργών. Η ενορχηστρώσεις είναι του Κώστα Καπνίση ερμηνευμένες από την Κλασική Ορχήστρα της Βουλγαρικής Τηλεόρασης. Η επιμέλεια και παραγωγή είναι του Μάκη Δελαπόρτα, ενώ συμμετέχουν σε ντουέτα με την Αλέξια, η Ρένα Βλαχοπούλου, ο Βλάσσης Μπονάτσος και η Ζωή Κουρούκλη.

1994 – Ανεβαίνει στη Κύπρο το Μιούζικαλ «Φρανκ και Στάιν» με πρωταγωνίστρια την Αλέξια. Μουσική Γιώργου Χατζηνάσιου , λιμπρέτο Σταύρου Σιδερά. Την ίδια χρονιά κυκλοφορεί ο δίσκος «Κεκλεισμένων των θυρών» με τα τραγούδια του μιούζικαλ με την συμμετοχή των Στέφανου Κορκολή και Γιάννη Μπέζου σε δυο κομμάτια.

1995 Σεπτέμβριος – Συναυλία στο Καλλιμάρμαρο για τα 70 χρόνια του Μίκη Θεοδωράκη. Η Αλέξια αποτελεί την έκπληξη της βραδιάς και ανοίγει την συναυλία – αφιέρωμα στον Μίκη Θεοδωράκη, ερμηνεύοντας το τραγούδι «Φαίδρα / Αγάπη μου», ύστερα από κάλεσμα του ίδιου του συνθέτη. Μετά από αυτή τη συμμετοχή, τής προτείνεται να συμμετέχει σε συναυλίες του Μίκη Θεοδωράκη σε όλη την Ελλάδα μαζί με τον Γιώργο Νταλάρα, την Μαρία Φαραντούρη, τον Βασίλη Λέκκα, τον Πέτρο Γαϊτάνο κ.α. Στη συνέχεια η Αλέξια είναι ενεργό μέλος, για 4 περίπου χρόνια, της Λαϊκης Ορχήστρας 'Μίκης Θεοδωράκης'. Ακολουθούν συναυλίες σε όλη την Ελλάδα και το εξωτερικό, καθώς και εμφανίσεις σε μουσικές σκηνές της Αθήνας και Θεσσαλονίκης.

1996 - 1997 Κυκλοφορούν 2 άλμπουμ αφιερωμένα στην Κύπρο. Το «Αχαιών Ακτή» και το «Αμμόχωστος, Λεμονανθούσα μου κυρά».

Αχαιών Ακτή:Περιέχει 5 τραγούδια σε μουσική Χρήστου Φιλίππου και στίχους Κώστα Φασουλά. Στο ρεμπέτικο 'Όμορφη θλιμμένη κόρη' συμμετέχει ο μετρ του είδους, ο ρεμπέτης Τάκης Μπίνης, ενώ ξεχώρισε και το τραγούδι 'Αμάραντος'.

Αμμόχωστος , Λεμονανθούσα μου κυρά:Το δεύτερο αλμπουμ είναι αφιερωμένο ειδικά στην Αμμόχωστο , την ομορφότερη πόλη της Κύπρου η οποία 'ερήμωσε' το 1974 με την τουρκική εισβολή. Το άλμπουμ κυκλοφόρησε αρχικά στην Κύπρο με απαγγελίες της ηθοποιού Άννας Συνοδινού , ενώ στην δευτερή έκδοση που κυκλοφόρησε επίσημα στην Ελλάδα το 1997 συμμετείχαν πολλοί καταξιωμένοι ηθοποιοί όπως ο Κώστας Καζάκος , ο Δημήτρης Ποταμίτης , η Θέμιδα Μπαζάκα , η Δέσποινα Μπεμπεδέλη και η Ελένη Χτζηαργύρη. Τα κείμενα είναι της Κλαίρης Αγγελίδου με μουσική Μάριου Μελετίου.

1997 Η Αλέξια επιστρέφει με τον τζαζ δίσκο «Alexia in a jazz mood», την παραγωγή του οποίου υπογράφουν ο John Patitucci, o Gary Novak και ο Chick Corea με την Gayle Moran (Spain , Soft and gentle). Εκτός από τα 11 αγγλόφωνα κομμάτια (Summertime, Cry me a river, A night in Tunisia κ.α.) , το «In a jazz mood» περιέχει το «Ξημερώνει» του Μίκη Θεοδωράκη σε στίχους Κώστα Τριπολίτη και το «Χάρτινο το φεγγαράκι» (Μάνου Χατζιδάκι, Νίκου Γκάτσου), για το οποίο οι κληρονόμοι του μεγάλου δημιουργού έδωσαν κατ΄ εξαίρεση άδεια στην Αλέξια να το διασκευάσει. Ο δίσκος θεωρείται ο πιο εμπορικός τζαζ δίσκος στην Ελλάδα.

1997 Οκτώβριος – Η Αλέξια δίνει συναυλία στο Ηρώδειο, προς τιμήν της Αμμοχώστου πλαισιωμένη από την Συμφωνική Ορχήστρα της ΕΡΤ.

1998 Κυκλοφορεί ο δίσκος «Αλέξια – Μίκης Θεοδωράκης», ένα διπλό άλμπουμ με 26 αγαπημένα τραγούδια του Μίκη Θεοδωράκη. Συμμετέχουν οι ενορχηστρωτές – μουσικοί: Γιώργος Ζαχαρίου, Δημήτρης Τσομπανέλης (ο οποίος έγραψε 52 κανάλια φωνών, δημιουργώντας τη χορωδία του δίσκου), Peter Massink, Fergus Currie, Χρίστος Χριστοφή. Εκπλήξεις στο δίσκο: το ντουέτο της Αλέξιας με την Μίλβα στο «Περιγιάλι», η συμμετοχή του Ελβετού αρπίστα Αντρέα Βολεμβάιντερ, που για πρώτη φορά ερμηνεύει έργο άλλου συνθέτη και για πρώτη φορά συμμετέχει ως «φιλοξενούμενος» καλλιτέχνης στη «Μαρίνα» και το «Κοιμήσου αγγελούδι μου». Τέλος, οι αυθεντικοί στίχοι του Ιρλανδού ποιητή Μπρένταν Μπίαν στο «Γελαστό παιδί», που ακούγεται ως νέο τραγούδι, υπό τον τίτλο «On the 18th of November».

1998 Μάιος Προβάλεται παγκοσμίως η εκπομπή του CNN αφιερωμένη στην Αθήνα και στη τέχνη της Ελλάδας. Ένα τηλεοπτικό ντοκιμαντέρ – αφιέρωμα, στο οποίο εμφανίζεται η Αλέξια ως μια σημαντική τζαζ φωνή της χώρας μας. Το τραγούδι που προβλήθηκε στην εκπομπή είναι «Το τραίνο φεύγει στις Οκτώ» του Μ. Θεοδωράκη ερμηνευμένο άρτια από την Αλέξια σε στέκι του Ψυρρή. Το ντοκιμαντέρ έκανε το γύρο του κόσμου τηλεοπτικώς μέσα από τη συχνότητα του CNN.

1999 Η Αλέξια συνεργάζεται με τον συνθέτη Αριστείδη Μυταρά στο δίσκο «Η κυρία με τις καμέλιες» για την ομώνυμη μουσική παράσταση «Η Κυρία με τις Καμέλιες – 150 χρόνια μετά», με το Χοροθέτρο ΟΚΤΑΝΑ. Η Αλέξια είναι η βασική ερμηνεύτρια των τραγουδιών και δίνει μια εξαίρετικη αισθαντική και εσωτερική ερμηνεία στα κομμάτια, με χαρακτηριστική την ερμηνεία της στο Youwillcomeback (πιάνο-φωνή).

2000 Τεράστια εμπορική επιτυχία αποτελεί η ταινία Safe sex καθώς και το soundtrack στο οποίο συμμετέχει η Αλέξια με το τραγούδι Puttheblameonmame , αποδίδοντάς το εκπληκτικά. Την ίδια χρονιά συμμετέχει σε μια συναυλία προς τιμήν του Μίμη Πλέσσα στο Μέγαρο Μουσικής Αθηνών,με το τραγούδι «Ποια νύχτα σε έκλεψε». Η συναλία ηχογραφείται κι αργότερα κυκλοφορεί σε cd.

2001 Η Αλέξια, έχοντας ήδη παρακολουθήσει μαθήματα δημιουργικής γραφής στο εργαστήριο της Χριστιάννας Λαμπρινίδη μέχρι το 2000, ξεκινάει να συνθέτει μουσικά κομμάτια, να γράφει πεζά και ποιήματα. Έτσι γεννιέται ένα τριπλό άλμπουμ, το ReBe, σε σύνθεση δική της και περιέχει αυτοσχεδιασμούς, ορχηστρικά κομμάτια, πειραματισμούς σε πεζά κτλ.

2007 Η νέα δισκογραφική στέγη της Αλέξιας είναι η track7music, μια νέα εταιρεία με έδρα την Αθήνα, που σέβεται τον καλλιτέχνη και τις ανησυχίες του, καθώς δραστηριοποιείται σε πολλούς τομείς της τέχνης. Ένας από αυτούς είναι το track7 artspace (Σιδηροκάστου κ΄Αμφιπόλεως 1, Βοτανικός). Στο χώρο αυτό παρουσιάστηκε τον Ιανουάριο, με την επιμέλεια της Δρ. Σάνιας Παπά, η έκθεση Αγάπη καθαρή, όπου η Anisa Ashkar από την Παλαιστίνη και ο Joseph Dadoune από το Ισραήλ, πρότειναν στην Αλέξια να συμμετέχει στα 2 αυτόνομα έργα τους.. Το project Αγάπη καθαρή αποτελείται από δύο μέρη. Στο πρώτο μέρος βλέπουμε το περφορμανς της Anisha Askar, «In a blink of an eye» - μια ανατροπή του μύθου της Μέδουσας. Εδώ, η Αλέξια έχει το ρόλο της θεάς Αθηνάς, τραγουδάει και απαγγέλει πεζά ενώ, ο χορευτής Μιχάλης Ελπιδοφόρου αναλαμβάνει το ρόλο του Περσέα. Το δεύτερο μέρος αποτελείται από το φιλμ του Joseph Dadoune, «Bunker Buster» το οποίο γυρίστηκε στο Πολεμικό Μουσείο Αθηνών. (Πληροφορίες για το φιλμ, καθώς και δείγματα της μουσικής του επένδυσης, θα βρείτε στη σελίδα www.josephdadoune.net/bunker/). Η έκθεση άνοιξε στις 15 Ιανουαρίου 2007 και είχε διάρκεια μέχρι τις 4 Μαρτίου 2007.

Δισκογραφία Discography

-1981 Μonica - maxi single -1984 I am siam - top air play for 6 months in N.Y. and Boston,Top-100 in Billboard. -1987 Aspro mavro – Please me lover - maxi sinlge – platinum in Scandinavia -1987 Alexia – 3 platinum in Greece -1988 Costas Charitodiplomenos (friendly contribution) -1988 Paschalis On the rocks – gold in Greece (friendly contribution) -1989 Ena dyo tria – gold in Greece -1989 White Christmas – maxi single -1990 Ela mia nychta – gold in Greece -1990 Antonis Kaloghiannis – Epikindina pehnidia (friendly contribution) -1991 Ela/Love me – maxi single, No1 Award Eurosong Contest -1991 Cinema, o dikos mas paradisos Alexia performs Thalassa platia and Esy ki ego -1992 Alexia The best Hits -1992 Kathe fora pou gelai ena paidi (M.Plessas) - (friendly contribution) -1992 Nerompogies – gold in Greece -1993 Kostas Tournas – Kato ap ‘ tin Akropoli (friendly contribution) -1993 Unplugged (live recording) - (friendly contribution) -1993 Alexia Performs The Classics – 2 platinum in Greece -1994 Kostas Tournas – The duets (friendly contribution) -1994 Keklismenon ton thiron – from musical Frank and Stein -1995 Alexia The Greatest Hits -1996 Acheon Akti - e.p. dedicated to Cyprus -1996 Alexia in a jazz mood – the best selling jazz album in Greece -1997 Famagusta - dedicated to Famagusta, Alexia’s birthplace-- 1997 Stamatis Kraounakis – Service , Alexia performs To chroma tou feggariou 1998 Alexia 1987-1990, the greatest hits 1998 Alexia – Mikis Theodorakis – gold in Greece, also released in European countries 1999 Aristides Mytaras – Lady of the camellias , Alexia performs Woman in white, You will come back, Still no word, Manon never loved, Delirium 1999 O.S.T. Safe Sex , Alexia performs Put the blame on mame – gold in Greece 2000 Costas Cacoyannis – The road to Ithaca , Alexia performs The road to Ithaca and In our never never land. 2001 Panayiotis Karadimitris – Ta pikrosavvata by Mikis Theodorakis, Alexia performs The spell. 2002 Mimis Plessas 50 gold years – live (friendly contribution), Alexia performs Pia nychta se eklepse 2003 Mikis Theodorakis - Zorbas, a man and his music Alexia performs The spell. 2002 Alexia The best of (collection) 2007 Joseph Dadoune – Score No1 In three moments of Origin (Bunker Buster Soundtrack), (Discussions Joseph Dadoune with Alexia)

  Η αρχική έκδοση του άρθρου προήλθε από την ιστοσελίδα http://www.sitemaker.gr/alexiamusic/page_GREEK_2.htm και δημοσιεύεται στη Βικιπαίδεια μετά από άδεια.

Εκπρόσωποι της Κύπρου στη Γιουροβίζιον |
--- | ---
Δώρος Γεωργιάδης | Άννα Βίσση | Σταύρος και Κωνσταντίνα | Άντυ Πωλ | Λία Βίσση | Αλέξια | Γιάννης Σαββιδάκης και Φανή Πολυμέρη | Αναστάζιο | Έλενα Πατρόκλου | Ευρυδίκη | Κυριάκος Ζυμπουλάκης και Δήμος Μπεκέ | Ευρυδίκη | Άλεξ Παναγή | Κωνσταντίνος Χριστοφόρου | Χαρά και Ανδρέας Κωνσταντίνου | Μιχάλης Χατζηγιάννης | Μαρλέν Αγγελίδου | Άλεξ Παναγή | ONE | Στέλιος Κωνσταντάς | Λίζα Αντρέας | Κωνσταντίνος Χριστοφόρου | Αννέτ Αρτάνι | Ευρυδίκη

Ανακτήθηκε από "http://el.wikipedia.org../../../%CE%B1/%CE%BB/%CE%AD/%CE%91%CE%BB%CE%AD%CE%BE%CE%B9%CE%B1.html"

Κατηγορίες: Κύπριοι τραγουδιστές | Συμμετέχοντες στη Γιουροβίζιον

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English